אמריקנו

אמריקנו (באיטלקית: Americano - מילולית: אמריקאי) הוא משקה העשוי קפה מהמטבח האיטלקי. המשקה מכיל אספרסו אשר נוספו לו מים רותחים. כמות הקפאין במשקה זהה לכמות שבאספרסו, אולם טעמו שונה משל קפה שחור מבושל.

בארץ הוא נקרא לפעמים אספרסו ארוך (אותה כמות קפה טחון אך עם כמות כפולה של מים), להבדיל מאספרסו כפול (כמות כפולה של קפה ושל מים, למעשה שני ספלי אספרסו).

היסטוריה
מקורו של המשקה בתקופת מלחמת העולם השנייה, לאחר שחרור איטליה על ידי בעלות הברית, ובייחוד על ידי חיילי צבא ארצות הברית. החיילים האמריקאים נהגו לדלל את האספרסו, על מנת לדמות את טעמו לטעם הקפה שהם היו רגילים לו מארצות הברית (קפה דל בכמות הקפאין שבו).

לימים המשקה הפך פופולרי ברחבי אירופה וארצות הברית. בארצות הברית לעיתים נכתב שמו של המשקה בצורה: Café Americano (כאשר המילה "קפה" נכתבת בצרפתית) או בצורה השגויה: Café Américano.

קישורים חיצוניים

המטבח האיטלקי
משקאות הקרויים על שם מקומות
משקאות
קפה